‘n Toets vir Geestelike Leiers
Written by webmeester on January 31, 2009 . Posted in Ontwikkeling
Leierskap raak ‘n intense uitdaging as die geld begin opdroog. Mooi praatjies en beloftes sit nie brood of pap op die tafel nie. Dit hou nie personeel in diens nie. Veral as iets soos ‘n ekonomiese afswaai van die kantlyn af die spel inboender en nie volgens die reëls speel nie. Dis soos ‘n fratsgolf wat enige boot kan omgooi.
Finansiële krisistye is ‘n toets vir leierskap. In die besonder vir geestelike leierskap. Veral as die mense wat die meeste finansieel bygedra het skielik hulle bydraes begin sny, of selfs ophou gee omdat hulle nie meer kan nie. Die realiteit is dat jy ‘n goeie saak en goeie mense en goeie leiers kan hê, maar as daar nie geld is om dit te befonds nie, bly dit ‘n droom. Of jou goeie saak word ‘n nagmerrie van daaglikse oorlewing.
Geestelike leiers is die leierskap wat mense help onthou waar hulle eintlike Bron is. Die vraag is nie waar die geld vandaan kom nie. Die vraag is of jy gló waar die geld vandaan gaan kom. En of jy die mense wat volg help gló waar dit vandaan gaan kom.
In Courageous Leadership sien ek Bill Hybels vertel van ‘n tyd waarin dit swaar met hulle gegaan het (p 99). Dis in die laat 1970’s.
“Then the U.S. economy collapsed. Unemployment soared and interest rates rose to twenty-one percent. Just when I thought things could not get worse, the largest donor in our church left. This was the man we had all been counting on to bail us out if everything went south. That’s when I had to define, once and for all, the difference between the conduit and the ultimate source of supply.”
In hulle geval het hyself en verskeie personeellede persoonlike banklenings uitgeneem om ‘n groot bouprojek aan te pak. Die krisis het hulle persoonlik geraak. Ek weet later jare het hulle weer ‘n soorgelyke krisis beleef. Tans is die VSA (en die res van die wêreld) in die middel van nog so ‘n krisis met ‘n geweldige impak op geloofsgemeenskappe.
Bill sê: RESOURCE TRUTH #1: GOD IS THE ULTIMATE RESOURCE SUPPLIER
Ons kan dit só formuleer:
“Geestelike leierskap herinner mense Gód is die primêre Bron. Dis nie ten diepste ‘n finansiële krisis waardeur ons mense moet help nie. Dis ‘n gelóófskrisis.”
Ons moet mense herinner:
God hét nog altyd voorsien en sal weer ryklik voorsien (Fil 4:19).
God sál ons finansieel en op soveel ander maniere help (Ps 46:2).
Kom ons leer weer afhanklik bid:
Here my God wat my altyd help,
ek roep elke dag om hulp,
elke nag bid ek tot U.
Laat my gebed nie tevergeefs wees nie,
hoor my geroep.
Vince Lombardi het gesê:
“The difference between a successful person and others is not a lack of strength, not a lack of knowledge, but rather a lack of determination.”
Geestelike leiers weet: “Die verskil tussen ‘n suksesvolle leier en ander is nie ‘n gebrek aan krag, of ‘n gebrek aan kennis nie, maar eerder ‘n gebrek aan geloofsvolharding!”
Die Pyn-kant van Leierskap
Written by webmeester on January 28, 2009 . Posted in Ontwikkeling
‘n Vriend sit vanoggend stywerug saam koffiedrink. “Al vir 10 dae hierdie seer rug. Kan nie eens my kop omdraai om te kyk waarheen jy beduie nie.” Ek simpatiseer. Maar dit het my help dink oor leiers wat in pyn verkeer.
“No pain, no gain” is nie die gunstigse sêding om te hoor as jy pyn ervaar nie. Ons is mos nie masochiste nie. Dis natuurlik aan ons aard om eerder plesier te soek. Daarom moet jy aanvaar mense gaan weerstand teen groei en verandering bied gewoon omdat hulle die vrees vir moontlike pyn wil vermy.
Pyn is ‘n verlieservaring. Daarom het ons nodig om te kyk watter verlies ons ervaar. Dit mag die verlies van ‘n bepaalde posisie wees, die verlies aan sekuriteit omdat ons na ‘n nuwe uitdaging beweeg, die verlies aan erkenning en resultate omdat dinge nog nie is waar jy gehoop het dit sou vorder nie, die verlies aan die goeie guns van mense wat jy gereken het saam met jou die pad sou loop.
As jy pyn ervaar, is dit ook natuurlik om te veg, vlug, of vries. Moenie jou pynervaring ignoreer nie, maar probeer agterkom hoekom dit werklik so seer is. Wees blatant eerlik met jouself. Dan kan jy eers verder groei.
Bill Hybels het by ‘n kursus vertel van Popeye, die bekende strokieskarakter, wat by geleentheid gesê het in sy eienaardige Engels:
I can stands it no more!
Wanneer leierskap kom by die ingrypende pyn van “Ek kan dit nie meer vat nie”, word die pyn opgetel soos ‘n kruis in die hoop van verlossende vernuwing.
Geestelike leiers sal altyd die pyn van weerstand asook aanvalle vanaf die enorme boosheid ervaar. Dis in hierdie realiteit waarin geestelike leierskap deur die smeltkroes gaan en jou geloof, hoop en liefde tot die uiterste beproef word.
Terwyl ek skryf, bel ‘n vriend en ek vra sommer: Wat dink jy moet ‘n leier doen om die pyn van leierskap te hanteer? Sy wysheid: “Kry vir jou buddies! (Dankie Johan Mocke!)
Jesus verreken die pyn van leierskap as Hy sy volgelinge herinner: “Hy wat nie sy kruis opneem en My volgnie, is nie werd om aan My te behoort nie” (Matt 10:38). Die diepte van jou leierskap word gemeet aan jou selfdissipline om die kruiskant van leierskap op te neem.
Leiers sal vanjaar vanuit hulle diepste kern deur die Gees die pyn van dissipline moet opneem om getrou te bly. Soos Jesus. En in Jesus.
Is jy geestelik en in jou verhoudings sterk genoeg om die pyn van groei te vat?
Leiers … gaan ook misluk!
Written by webmeester on January 12, 2009 . Posted in Ontwikkeling
Die legendariese John C. Maxwell vertel dat hy op ’n stadium in Dallas vir kerkleiers gevra het: “Wat weerhou julle daarvan om ’n groot werk vir God te bou?”
Die algemeenste antwoord?
Vrees vir mislukking.
Toe begin hierdie kenner van leierskap met hulle oor mislukking praat. Vir vyf-en-veertig minute lank het sy slotrede bestaan uit al sy programme wat op niks uitgeloop het nie. Terwyl hy sy vele foute erken het, het die gehoor histeries gelag. Hoekom?
Maxwell sê: “Ek het so pas erken dat ek misluk en hulle toestemming gegee het om dit ook te doen.”
(p 97 in John C. Maxwell – Die gesinheid van ’n wenner).
Ek gaan jou nie besig hou met ’n lys van my mislukkings nie. Jy’t seker gehoor van die polisieman wat met die ou op die brug gesels het wat wou selfmoord pleeg. Na hy sy storie gehoor het – spring hulle altwee…
Neem hierdie woorde van Seth Godin (bemarkingsgoeroe) vanjaar ernstig:
Tony Morgan het so ‘n lysie van algemene foute wat leiers maak. Dinge soos:
* plaas projekte voor mense
* om nie jou intuïsie te volg nie
* vertoef by die ergste scenario’s
* om besig te bly
* bestee te veel tyd aan details in plaas van drome…
Sien die volledig lys hier
Vertroue en spanwerk
Written by webmeester on January 9, 2009 . Posted in Ontwikkeling
In turbulente waters en tye is mense geneig om eers net na hulle eie belange te kyk. Dis die oer-instink vir selfpreservering. Gesonde leierskap klim ‘n trappie hoër as selfbelang en vra na die beste belang vir almal. Hierdie leierskap verstaan dis nie iets wat jy alleen kan doen nie. Dit verg ‘n span.
Hoekom kan spanne in turbulente tye dikwels nie so lekker en effektief saamwerk nie?
Ek lees by Tom Humbarger:
Patrick Lencioni het by die World Congress for Business Analysts die volgende oor spanwerk te sê gehad oor wat hy noem (ook in boekvorm): The Five Dysfuncions of a Team. Hy skets dit in ‘n driehoek met Verlies aan Vertroue heel onder, dws as die grootste!
Tom noem (in hakies) Lencioni se aanbevelings watter rol leiers moet neem.
1. Verlies aan vertroue (gaan eerste)
2. Vrees vir konflik (myn vir konflik)
3. Gebrek aan verbintenis “commitment” (forseer helderheid en sluiting/genesing “closure”)
4. Vermyding van verantwoordbaarheid “accountability” (konfronteer moeilike sake)
5. Onoplettendheid “inatttention” vir detail (fokus op kollektiewe uitkomste)
“… in this glorious vision, she instructs that our endeavours must be about the liberation of the woman, the emancipation of the man and the liberty of the child”. Of Jonker herself, Mandela said that: “She was both a poet and a South African. She was both an Afrikaner and an African. She was both an artist and a human being. In the midst of despair, she celebrated hope. Confronted by death, she asserted the beauty of life.” https://communitas.co.za/wp-content/uploads/2009/01/part3.pdf